मधेशी समुदायले पहाडेहरू र त्यसमा पनि विशेषगरि काठमाडौँबाट अपमान सहनुपरेको साँचो हो । यसको अन्त्यका लागि मधेशी समूहले थप अधिकार र अवसर पाउनुपर्छ र अन्तर्सांस्कृतिक सम्मानका बारेमा सबैमा चेतना बढाउनुपर्ने खाँचो पनि छ । यसमा विद्यालय र सञ्चारमाध्यम लगायत हरेक परिवारले भूकमिका खेल्नुपर्छ । तर, मधेशी र गैरमधेशीबीचको इतिहासदेखिको प्रगाढ र सम्मानजनक सम्बन्ध पनि छ जसलाई अपमानका आधारमा मात्र व्याख्या गर्न मिल्दैन ।
